**Projektas**

**LIETUVOS RESPUBLIKOS ŽEMĖS ŪKIO MINISTRAS**

**ĮSAKYMAS**

**DĖL Lietuvos žemės ūkio ir kaimo plėtros 2023–2027 m. strateginį plano intervencinės priemonės „Gyvūnų gerovė“ veiklos „Parama už geresnes naminių paukščių (broilerių, kalakutų ir vištų dedeklių) laikymo sąlygas ir sveikatingumo didinimą“ ir veiklos „Parama už 20 proc. didesnio laikymo ploto užtikrinimą penimoms kiaulėms“ administravimo taisyklių patvirtinimo**

2023 m. d. Nr. 3D-

Vilnius

Atsižvelgdamas į 2021 m. gruodžio 2 d. Europos Parlamento ir Tarybos reglamentą (ES) Nr. 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, 2021 m. gruodžio 2 d. Europos Parlamento ir Tarybos reglamentu (ES) Nr. 2021/2116 dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013, 2022 m. gegužės 4 d. Komisijos deleguotuoju reglamentu (ES) Nr. 2022/1172, kuriuo papildomos Europos Parlamento ir Tarybos reglamento (ES) 2021/2116 nuostatos dėl bendros žemės ūkio politikos integruotos administravimo ir kontrolės sistemos ir su paramos sąlygomis susijusių administracinių nuobaudų taikymo ir apskaičiavimo, 2022 m. gegužės 31 d. Komisijos įgyvendinimo reglamentą (ES) Nr. 2022/1173, kuriuo nustatomos Europos Parlamento ir Tarybos reglamento (ES) 2021/2116 taikymo taisyklės dėl bendros žemės ūkio politikos integruotos administravimo ir kontrolės sistemos, 2021 m. gruodžio 21 d. Europos Komisijos įgyvendinimo reglamentą (ES) 2021/2290, kuriuo nustatomos Europos Parlamento ir Tarybos reglamento (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, I priede nurodytomis bendrų produkto ir rezultato rodiklių apskaičiavimo metodų taisyklėmis, Lietuvos žemės ūkio ir kaimo plėtros 2023–2027 metų strateginį planą, patvirtintą Europos Komisijos 2022 m. lapkričio 21 d. sprendimu Nr. C(2022) 8272 ir kitų Lietuvos Respublikos ir Europos Sąjungos teisės aktų, nustatančių tiesioginės paramos žemės ūkio veiklos subjektams teikimo tvarką, nuostatas:

T v i r t i n u Lietuvos žemės ūkio ir kaimo plėtros 2023–2027 m. strateginio plano intervencinės priemonės „Gyvūnų gerovė“ veiklos „Parama už geresnes naminių paukščių (broilerių, kalakutų ir vištų dedeklių) laikymo sąlygas ir sveikatingumo didinimą“ ir veiklos „Parama už 20 proc. didesnio laikymo ploto užtikrinimą penimoms kiaulėms“ administravimo taisykles

Žemės ūkio ministras

PATVIRTINTA

Lietuvos Respublikos

žemės ūkio ministro

202 m. d.

įsakymu Nr. 3D-

**LIETUVOS ŽEMĖS ŪKIO IR KAIMO PLĖTROS 2023–2027 M. STRATEGINIO PLANO** **INTERVENCINĖS PRIEMONĖS „gYVŪNŲ GEROVĖ“ VEIKLOS „PARAMA UŽ GERESNES NAMINIŲ PAUKŠČIŲ (BROILERIŲ, KALAKUTŲ IR VIŠTŲ DEDEKLIŲ) LAIKYMO SĄLYGAS IR SVEIKATINGUMO DIDINIMĄ“ ir veiklos „Parama už 20 proc. didesnio laikymo ploto užtikrinimą penimoms kiaulėms“ ADMINISTRAVIMO TAISYKLĖS**

**I SKYRIUS**

**bendrosios nuostatos**

1. Lietuvos žemės ūkio ir kaimo plėtros 2023–2027 m. strateginio plano (toliau – Strateginis planas) intervencinės priemonės „Gyvūnų gerovė“ veiklos „Parama už geresnes naminių paukščių (broilerių, kalakutų ir vištų dedeklių) laikymo sąlygas ir sveikatingumo didinimą“ ir veiklos „Parama už 20 proc. didesnio laikymo ploto užtikrinimą penimoms kiaulėms“ administravimo taisyklės (toliau – taisyklės) parengtos vadovaujantis 2021 m. gruodžio 2 d. Europos Parlamento ir Tarybos reglamentu (ES) Nr. 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, 2021 m. gruodžio 2 d. Europos Parlamento ir Tarybos reglamentu (ES) Nr. 2021/2116 dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013, 2022 m. gegužės 4 d. Komisijos deleguotuoju reglamentu (ES) Nr. 2022/1172, kuriuo papildomos Europos Parlamento ir Tarybos reglamento (ES) 2021/2116 nuostatos dėl bendros žemės ūkio politikos integruotos administravimo ir kontrolės sistemos ir su paramos sąlygomis susijusių administracinių nuobaudų taikymo ir apskaičiavimo, 2022 m. gegužės 31 d. Komisijos įgyvendinimo reglamentu (ES) Nr. 2022/1173, kuriuo nustatomos Europos Parlamento ir Tarybos reglamento (ES) 2021/2116 taikymo taisyklės dėl bendros žemės ūkio politikos integruotos administravimo ir kontrolės sistemos, 2021 m. gruodžio 21 d. Europos Komisijos įgyvendinimo reglamento (ES) 2021/2290, kuriuo nustatomos Europos Parlamento ir Tarybos reglamento (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, I priede nurodytomis bendrų produkto ir rezultato rodiklių apskaičiavimo metodų taisyklėmis, Lietuvos žemės ūkio ir kaimo plėtros 2023–2027 metų strateginiu planu, patvirtintu Europos Komisijos 2022 m. lapkričio 21 d. sprendimu Nr. C(2022) 8272 ir kitų Lietuvos Respublikos ir Europos Sąjungos teisės aktų, nustatančių tiesioginės paramos žemės ūkio veiklos subjektams teikimo tvarką, nuostatomis.
2. Taisyklių tikslas – nustatyti Strateginio plano intervencinės priemonės „Gyvūnų gerovė“ veiklos „Parama už geresnes naminių paukščių (broilerių, kalakutų ir vištų dedeklių) laikymo sąlygas ir sveikatingumo didinimą“ ir veiklos „Parama už 20 proc. didesnio laikymo ploto užtikrinimą penimoms kiaulėms“ (toliau – Priemonė) kompensacinių išmokų skyrimo tvarką.
3. Kompensacinės išmokos pagal vieną iš Priemonės veiklų „Parama už geresnes naminių paukščių (broilerių, kalakutų ir vištų dedeklių) laikymo sąlygas ir sveikatingumo didinimą“ ar „Parama už 20 proc. didesnio laikymo ploto užtikrinimą penimoms kiaulėms“ (toliau – kompensacinė išmoka) mokamos vieną kartą per metus iš Europos žemės ūkio garantijų fondo lėšų, remiantis reglamento (EB) Nr. 2021/2115 85 straipsnio nuostatomis.
4. Galimi pareiškėjai – fiziniai ir juridiniai asmenys, Lietuvos Respublikos žemės ūkio ir kaimo verslo registre registruoti žemės ūkio valdų (toliau – valda) valdytojai (toliau – pareiškėjai). Pareiškėjo mirties arba ilgalaikio profesinio nedarbingumo atveju, parama gali būti mokama įsipareigojimų perėmėjui, jeigu jis toliau laikosi pareiškėjo prisiimtų įsipareigojimų.
5. Šiose taisyklėse vartojamos sąvokos apibrėžtos reglamente (EB) Nr. 2021/2115 ir Lietuvos Respublikos žemės ūkio, maisto ūkio ir kaimo plėtros įstatyme bei Lietuvos Respublikos žemės ūkio ir kaimo verslo registro nuostatuose, patvirtintuose Lietuvos Respublikos Vyriausybės 2002 m. rugpjūčio 27 d. nutarimu Nr. 1351 „Dėl Lietuvos Respublikos žemės ūkio ir kaimo verslo registro įsteigimo ir jo nuostatų patvirtinimo“, Lietuvos Respublikos Gyvūnų gerovės ir apsaugos įstatyme ir kt. teisės aktuose.

**Ii SKYRIUS**

**TINKAMUMO GAUTI KOMPENSACINĘ IŠMOKĄ SĄLYGOS IR REIKALAVIMAI**

1. Kompensacinės išmokos mokamos Lietuvos Respublikos žemės ūkio ir kaimo verslo registre registruotiems žemės ūkio valdų (toliau – valda) valdytojams (toliau – pareiškėjas), kurie einamaisiais metais, ne vėliau kaip balandžio 25 d., pateikė Nacionalinei mokėjimo agentūrai prie Žemės ūkio ministerijos (toliau – Agentūra) paraišką gauti paramą t. y. deklaravo bent 0,01 ha žemės ūkio naudmenų ar kitos paskirties plotą (bendrosios paramos paraiškos forma ir pildymo instrukcija pateikta Tiesioginių išmokų administravimo bei kontrolės taisyklėse) pagal Tiesioginių išmokų administravimo bei kontrolės taisykles, tvirtinamas žemės ūkio ministro įsakymu (toliau – Paraiška), kurioje nurodė:
	1. naminių paukščių (viščiukų broilerių, kalakutų ir vištų dedeklių) (toliau – paukščiai) pulko ir/ar kiaulių bandos numerį;
	2. tvartų unikalius numerius, kuriuose laikomi paukščiai ir/ar kiaulės, už kuriuos prašoma parama bei kiaulėms – bendrą gardų plotą m2;
	3. vidutinį skaičių sutartiniais gyvuliais (toliau – SG), už kuriuos prašo skirti kompensacines išmokas ir kurių vidutinį skaičių įsipareigoja išlaikyti nuo einamųjų metų gegužės 1 d. iki kitų metų balandžio 30 d.;
	4. pareiškėjas pagal Priemonės veiklą „Parama už geresnes naminių paukščių (broilerių, kalakutų ir vištų dedeklių) laikymo sąlygas ir sveikatingumo didinimą“ negali prašyti pagalbos pagal abu išmokų lygius, nurodytus Strateginio plano intervencinėje priemonėje „Gyvūnų gerovė“, turi pasirinkti vieną iš jų.
2. Pareiškėjai privalo:

7.1 būti aktyvus ūkininkas, taip kaip numato Paramos už žemės ūkio naudmenas ir kitus plotus bei ūkinius gyvūnus paraiškos ir tiesioginių išmokų administravimo bei kontrolės taisyklės .

* 1. valdoje turėti savo ir (arba) valdos partnerio (-ių) ir (arba) šeimos narių vardu Ūkinių gyvūnų registre (toliau – ŪGR) įregistruotus paukščius ir/ar kiaules;
	2. Likus 5 darbo dienoms iki technologinės pertraukos informuoti Agentūrą elektroniniu paštu info@nma.lt apie kiekvieno tvarto dalyvaujančio priemonėse technologinę pertrauką (jei tokia taikoma) tarp ūkinių gyvūnų auginimo ciklų nurodant jos pradžią ir pabaigą, arba ūkinių gyvūnų registre deklaruoja ūkinių gyvūnų skaičių;
	3. Pareiškėjai siekiantys paramos pagal veiklos sritį „Parama už 20 proc. didesnio laikymo ploto užtikrinimą kiaulėms“ penimoms kiaulėms, nuo 30 kg iki realizavimo, turi užtikrinti 20 proc. ar didesnį plotą, nei nustato Kiaulių gerovės reikalavimai, patvirtinti Valstybinės maisto ir veterinarijos tarnybos direktoriaus 2019 m. rugsėjo 20 d. įsakymu Nr. B1-687.
	4. laikytis Žemės ūkio veiklos valdymo reikalavimų, taikomų nuo 2023 m., aprašo (toliau – Valdymo reikalavimai) ir jei yra teikiama žemės ir pasėlių deklaracija, Žemės ūkio naudmenų geros agrarinės ir aplinkosaugos būklės reikalavimų, taikomų nuo 2023 metų, aprašo (toliau – GAAB reikalavimai) nuostatų, patvirtintų atskirais žemės ūkio ministro įsakymais.
	5. Pareiškėjas, nusprendęs nebesilaikyti aukštesnių gyvūnų gerovės taikymo reikalavimų, el. paštu informuoja Agentūrą apie pasitraukimą iš paramos schemos „Parama už geresnes naminių paukščių (broilerių, kalakutų ir vištų dedeklių) laikymo sąlygas ir sveikatingumo didinimą“ ir / ar veiklos „Parama už 20 proc. didesnio laikymo ploto užtikrinimą penimoms kiaulėms“ nurodydamas pasitraukimo datą. Tokio pareiškėjo dalyvavimas einamaisiais metais priemonėje stabdomas, išmoka skaičiuojama tik nuo įsipareigojimų pradžios iki nurodytos atsisakymo dalyvauti schemoje datos, papildomos sankcijos netaikomos.
	6. Jei paramos prašoma tik pagal vieną gyvūnų gerovės ekologinę sistemą, tai minimalus laikomų gyvūnų skaičius turi būti:
		1. viščiukų broilerių (toliau – broilerių):
			1. I lygio broileriams – 143 vnt.;
			2. II lygio broileriams – 626 vnt.;
		2. kalakutų:
			1. I lygio kalakutams – 18 vnt.;
			2. II lygio kalakutams – 141 vnt.;
		3. vištų dedeklių:
			1. I lygio vištoms dedeklėms – 40 vnt.;
			2. II lygio vištoms dedeklėms – 52 vnt.;
		4. Penimų kiaulių (kurių svoris nuo 30kg) – 5 vnt.
1. Pagal veiklą:
	1. „Parama už geresnes naminių paukščių (broilerių, kalakutų ir vištų dedeklių) laikymo sąlygas ir sveikatingumo didinimą“:
		1. broilerių augintojai, kreipdamiesi paramos II lygio išmokai, privalo:
		2. sudaryti sąlygas broileriams pailsėti be dirbtinio apšvietimo naktinio poilsio metu mažiausiai 8 val.;
		3. užauginti broilerius be antibiotikų, išskyrus atvejus, kai jų naudojimas būtinas ligų protrūkių ar epizootijų atvejais, ir juos skiria veterinarijos gydytojas įvertinęs riziką dėl ligų išplitimo.
	2. broilerių augintojai, kreipdamiesi paramos I lygio išmokai, privalo:
		1. sudaryti sąlygas broileriams pailsėti be dirbtinio apšvietimo naktinio poilsio metu mažiausiai 8 val.;
		2. sudaryti geresnes sąlygas broileriams judėti, užtikrinant, kad broilerių skaičius 1 m² grindų plote neviršytų 25 kg gyvojo svorio;
		3. užauginti broilerius be antibiotikų, išskyrus atvejus, kai jų naudojimas būtinas ligų protrūkių ar epizootijų atvejais, ir juos skiria veterinarijos gydytojas, įvertinęs riziką dėl ligų išplitimo.
		4. sudaryti galimybes broileriams išeiti į aptvarus (jei yra sprendimas iš Valstybinės maisto ir veterinarijos tarnybos (toliau – VMVT) dėl apribojimų, šis punktas nėra privalomas).
	3. Kalakutų augintojai, kreipdamiesi paramos II lygio išmokai privalo:
		1. sudaryti sąlygas kalakutams pailsėti be dirbtinio apšvietimo naktinio poilsio metu mažiausiai 8 val.;
		2. užauginti kalakutus be antibiotikų, išskyrus atvejus, kai jų naudojimas būtinas ligų protrūkių ar epizootijų atvejais, ir juos skiria veterinarijos gydytojas, įvertinęs riziką dėl ligų išplitimo.
		3. sudaryti geresnes sąlygas kalakutams judėti, užtikrinant, kad iki 6 savaičių patelių ir patinėlių skaičius 1 m² grindų plote neviršytų – 23 kg; 6–16 savaičių patelių skaičius – 51 kg; 6–21 savaitės patinėlių skaičius – 55 kg.
	4. Kalakutų augintojai, kreipdamiesi paramos I lygio išmokai, privalo:
		1. sudaryti sąlygas kalakutams pailsėti be dirbtinio apšvietimo naktinio poilsio metu mažiausiai 8 val.;
		2. užauginti kalakutus be antibiotikų, išskyrus atvejus, kai jų naudojimas būtinas ligų protrūkių ar epizootijų atvejais, ir juos skiria veterinarijos gydytojas, įvertinęs riziką dėl ligų išplitimo.
		3. sudaryti geresnes sąlygas kalakutams judėti, užtikrinant, kad 1 m² grindų plote laikomų kalakutų svoris neviršytų 25 kg.
	5. Vištų dedeklių augintojai, kreipdamiesi paramos II lygio išmokai, privalo:
		1. vištų dedeklių auginimo laikotarpiu profilaktiškai nenaudoti antibiotikų, išskyrus atvejus, kai jų naudojimas būtinas ligų protrūkių ir epizootijų atvejais, ir juos skiria veterinarijos gydytojas, įvertinęs naudą ir riziką;
		2. sudaryti geresnes sąlygas vištoms dedeklėms judėti, užtikrinant, kad 1 m² būtų laikomos ne daugiau kaip 8 vištos dedeklės;
		3. laikyti vištas dedekles ant kraiko;
		4. sudaryti sąlygas vištoms dedeklėms pailsėti be dirbtinio apšvietimo naktinio poilsio metu mažiausiai 8 h.
	6. Vištų dedeklių augintojai, kreipdamiesi paramos I lygio išmokai, privalo:
		1. vištų dedeklių auginimo laikotarpiu profilaktiškai nenaudoti antibiotikų, išskyrus atvejus, kai jų naudojimas būtinas ligų protrūkių ir epizootijų atvejais, ir juos skiria veterinarijos gydytojas, įvertinęs riziką dėl ligų išplitimo.
		2. sudaryti geresnes sąlygas vištoms dedeklėms judėti, užtikrinant, kad 1 m² būtų laikomos ne daugiau kaip 8 vištos dedeklės;
		3. sudaryti sąlygas vištoms dedeklėms išeiti į aptvarus – vištos turi būti „laisvai laikomos“ (jei yra sprendimas iš kompetentingos institucijos dėl apribojimų, šis punktas nėra privalomas);
		4. sudaryti sąlygas vištoms dedeklėms pailsėti be dirbtinio apšvietimo naktinio poilsio metu mažiausiai 8 h.
	7. „Parama už 20 proc. didesnio laikymo gardų ploto užtikrinimą penimoms kiaulėms“:
		1. kiaulėms nuo 30 iki 50 kg (imtinai) turi būti užtikrintas 0,48 m2 plotas;
		2. kiaulėms nuo 50 iki 85 kg (imtinai) turi būti užtikrintas 0, 66 m2 plotas;
		3. kiaulėms nuo 85 iki 110 kg (imtinai) turi būti užtikrintas 0,78 m2 plotas;
		4. kiaulėms nuo 110 kg turi būti užtikrintas 1,2 m2 plotas.
2. Kompensacinės išmokos dydžiai apskaičiuojami pagal vidutinį metinį SG dydžio vienetus, kurie nustatomi taip:
	1. broileris lygus 0,007 SG;
	2. kalakutas lygus 0,03 SG;
	3. višta dedeklė lygi 0,014 SG;
	4. penima kiaulė lygi 0,3 SG.
3. Kompensacinių išmokų dydžiai už išlaikytą vidutinį SG skaičių per metus, mokant už vieną SG:
	1. I lygio broilerių gerovės išmoka – 100 Eur;
	2. II lygio broilerių gerovės išmoka – 22,86 Eur;
	3. I lygio kalakutų gerovės išmoka – 188,67 Eur;
	4. II lygio kalakutų gerovės išmoka – 23,67 Eur;
	5. I lygio vištų dedeklių gerovės išmoka – 181,43 Eur;
	6. II lygio vištų dedeklių gerovės išmoka – 140 Eur;
	7. Išmoka už penimą kiaulę – 72,67 Eur.
4. Kompensacinės išmokos valdytojams turi būti išmokėtos ne vėliau kaip iki kitų metų *birželio 30* d.

**III SKYRIUS**

**INFORMACIJOS teikimo IR APDOROJIMO TVARKA**

1. Valstybės įmonė Žemės ūkio duomenų centras (toliau – Centras):
	1. einamaisiais metais ne vėliau kaip 1 d. iki žemės ūkio naudmenų ir ūkinių gyvūnų deklaravimo laikotarpio, patvirtinto atskiru žemės ūkio ministro įsakymu, pradžios datos, pagal šių taisyklių 9 punkto nuostatas, perskaičiuoja valdos valdytojo (žemės ūkiu užsiimantis fizinis asmuo, įregistruotas Lietuvos Respublikos gyventojų registre, arba juridinis asmuo, įregistruotas Lietuvos Respublikos juridinių asmenų registre, nuosavybės, nuomos, panaudos teise ar kitais pagrindais valdantis žemės ūkio valdą arba tuo atveju, kai šią valdą naudoja keli partneriai, paskirtas vadovauti jungtinei veiklai žemės ūkio valdos partnerių rašytiniu tarpusavio susitarimu) valdoje laikomus paukščius ir *penimas* kiaules SG;
	2. pasibaigus paraiškų pateikimo laikotarpiui per 10 dienų sudaro valdų valdytojų, paraiškose nurodžiusių pasirinktą veiklos sritį, sąrašą ir sutartinių gyvulių, kuriems nurodyta veiklos sritis bus taikoma, skaičių, tvartų unikalius numerius, gardų plotą, jei teikiamas ir juos pateikia Agentūrai;
	3. iki kitų metų gegužės 15 d. pateikia Agentūrai valdų valdytojų registruotų paukščių ir kiaulių, bei perskaičiuotą vidutinį SG skaičių atsižvelgiant į įsipareigojimą paraiškoje ir VMVT patikrų vietoje rezultatus.
2. Agentūra:
	1. gavusi iš Centro 12.2 punkte nurodytą informaciją per 10 d. d. sudaro patikrai vietoje atrinktų valdų valdytojų, laikančių paukščius ir/ar kiaules ir įsipareigojusių pagal veiklos sritį „Parama už geresnes naminių paukščių (broilerių, kalakutų ir vištų dedeklių) laikymo sąlygas ir sveikatingumo didinimą“ ar (ir) „Parama už laikymo ploto padidinimą kiaulėms“ sąrašą ir jį pateikia VMVT ir Centrui. Tikrinimo intensyvumas ne mažesnis kaip 40 % visų pareiškėjų;
	2. vadovaudamasi šių taisyklių IV skyriaus nustatyta tvarka, pagal šių taisyklių 10 punkte nustatytus kompensacinius išmokų dydžius, apskaičiuoja galutines paramos sumas valdos valdytojams už jų ir (ar) partnerių, ir (ar) šeimos narių vardulaikytą vidutinį SG skaičių ir informuoja Lietuvos Respublikos žemės ūkio ministeriją (toliau-Ministerija). Jeigu apskaičiuota bendra kompensacinių išmokų suma viršija priemonei „Gyvūnų gerovė“ tam tikrai kompensacinei veiklos sričiai lėšų sumą, Ministerija priima sprendimą dėl lėšų perskirstymo ir (arba) proporcingo išmokų dydžių mažinimo Paramos už žemės ūkio naudmenas ir kitus plotus bei ūkinius gyvūnus paraiškos ir tiesioginių išmokų administravimo bei kontrolės taisyklių 35 p. nustatyta tvarka;
	3. priima sprendimą dėl paramos skyrimo Agentūros nustatyta tvarka, užsako paramos lėšas ir išmoka paramos lėšas;
	4. prireikus siunčia pranešimą valdos valdytojui, kuriame prašo nurodyti banko sąskaitos duomenis, jeigu Agentūrai atliekant mokėjimus paaiškėja, kad duomenų apie valdos valdytojo sąskaitą nėra ar turimi duomenys yra netikslūs;
	5. iki kitų metų liepos 15 d.Ministerijai raštu pateikia informaciją apie bendras išmokėtas paramos sumas pagal šias taisykles;
	6. baigusi administruoti intervencinę priemonę „Gyvūnų gerovė“ pagal veiklos sritį: „Parama už geresnes naminių paukščių (broilerių, kalakutų ir vištų dedeklių) laikymo sąlygas ir sveikatingumo didinimą“ ar „Parama už 20 proc. didesnio laikymo ploto užtikrinimą penimoms kiaulėms“, informaciją apie apskaičiuotas išmokas bei pritaikytas sankcijas valdos valdytojui pateikia atskiru pranešimu, pagal atskiras priemones veiklas nurodydama tinkamų kompensacinei išmokai gauti paukščių ir/ar kiaulių vidutinį SG skaičių (vnt.) ir išmokėtas kompensacinių išmokų sumas (Eur);
	7. informaciją apie EŽŪGF ir EŽŪFKP paramos gavėjus, dėl kurių priimti sprendimai suteikti paramą pagal Strateginio plano intervencines priemones, skelbia Agentūros Informaciniame portale (toliau – Portalas) (https://portal.nma.lt). Informacija apie paramos gavėjus skelbiama pagal Reglamento (ES) Nr. 2021/2116 98 straipsnio 4 dalyje nurodytus reikalavimus. Informacija apie paramos gavėjus skelbiama siekiant viešo ir skaidraus Strateginio plano intervencinių priemonių paramos lėšų panaudojimo. Informacija apie paramos gavėjus Agentūros Portale skelbiama dvejus metus nuo pirminio jos paskelbimo dienos.
3. VMVT:
	1. gavusi šių taisyklių 13.1 papunktyje nurodytus sąrašus, organizuoja ir atlieka sąrašuose nurodytų valdos valdytojų ir (ar) jų partnerių, ir (ar) šeimos narių laikomų paukščių ir/ar penimų kiaulių patikras vietoje dėl šių taisyklių 7.4, 7.7 papunkčiuose ir 8 punkte nustatytų reikalavimų įgyvendinimo;
	2. įveda į ŪGR atliktų patikrų vietoje duomenis nuo einamųjų metų gegužės 15 d. iki kitų metų gegužės 14 d.;
4. Paramos lėšos užsakomos ir išmokamos Lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo ir gavimo iš Europos Komisijos taisyklių, patvirtintų Lietuvos Respublikos žemės ūkio ministro 2006 m. spalio 17 d. įsakymu Nr. 3D-403 „Dėl Lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo ir gavimo iš Europos Komisijos taisyklių patvirtinimo“, nustatyta tvarka.

**IV SKYRIUS**

**KOMPENSACINIŲ IŠMOKŲ ir sankcijų APSKAIČIAVIMAS**

1. Kompensacinė išmoka pareiškėjams už laikytą vidutinį SG skaičių mokama, jei atitinka tinkamumo gauti kompensacinę išmoką sąlygas ir reikalavimus.

17. Pareiškėjams, galutinė paramos suma apskaičiuojama atsižvelgiant į patikros vietoje rezultatus ir administracinės patikros pagal Centro Agentūrai pateiktus šių taisyklių 12.3. papunktyje nurodytus duomenis (toliau – patikra):

17.1 nustačius didesnį vidutinį SG skaičių, kompensacinės išmokos mokamos tik už Paraiškoje įsipareigotą vidutinį SG skaičių, kurie atitinka nustatytus reikalavimus;

17.2. nustačius iki 1 proc. mažesnį už vidutinį SG skaičių, nei įsipareigotą Paraiškoje, kompensacinės išmokos mokamos už patikros metu nustatytą ir Centro perskaičiuotą vidutinį SG skaičių ir papildomos sankcijos pareiškėjui netaikomos;

17.3. nustačius nuo 1 iki 50 proc. mažesnį už vidutinį SG skaičių, nei įsipareigotą Paraiškoje, kompensacinės išmokos mokamos už patikros metu nustatytą SG skaičių ir taikoma papildoma sankcija, pagal kurią apskaičiuotas kompensacinių išmokų dydis už bandoje laikytų vidutinį SG skaičių mažinamas nuo 1 iki 50 proc. Papildomos sankcijos proc. dydis tolygus nustatytam mažesniam SG skaičiaus procentais dydžiui;

17.4. Dėl *force majeure* ir ar dėl Afrikinio kiaulių maro valdymo įvestų apribojimų, sankcijos nėra taikomos, tačiau parama taip pat nutraukiama nuo fakto paaiškėjimo dienos.

1. Kompensacinė išmoka neskiriama:
	1. Nustačius daugiau kaip 50 proc. mažesnį vidutinį SG skaičių, nei įsipareigotą Paraiškoje, kompensacinės išmokos nemokamos;
	2. jei pareiškėjas neatitiko šių taisyklių 8 punkto nuostatų;
	3. jei susumavus SG kompensacinius išmokų dydžius pagal pareiškėjo pasirinktą veiklos sritį, paramos suma nesiekė 100 Eur sumos.
2. Už GAAB reikalavimų ir Valdymo reikalavimų pažeidimus sankcijos skaičiuojamos pagal Sankcijų už paramos sąlygų reikalavimų pažeidimą taikymo metodiką, patvirtintą atskiru žemės ūkio ministro įsakymu.
3. Teisė į kompensacinę išmoką neprarandama, jei nustatyti reikalavimai neįvykdomi dėl aplinkybių, nepriklausančių nuo valdos valdytojo valios ir išimtinių aplinkybių, nurodytų reglamente (ES) Nr. 2021/2116. Tokiais atvejais valdos valdytojas ar jo įgaliotas asmuo per 15 darbo dienų nuo tos dienos, kai sužinojo arba galėjo sužinoti apie nuo valdos valdytojo valios nepriklausančias ir (ar) išimtines aplinkybes, praneša raštu Agentūrai apie minėtas aplinkybes, kartu pateikdamas tai įrodančius dokumentus.

**V SKYRIUS**

**PAPILDOMOS NUOSTATOS**

1. Žemės ūkio valdos perdavimas vykdomas taip, kaip nurodyta Paramos už žemės ūkio naudmenas ir kitus plotus bei ūkinius gyvūnus paraiškos ir tiesioginių išmokų administravimo bei kontrolės taisyklėse, tvirtinamose žemės ūkio ministro įsakymu.
2. Valdos išregistravimo atveju, kai valda išregistruojama iki einamųjų metų gruodžio 31 d. įskaitytinai, valdos valdytojas nebetenka teisės į jam priklausiusią paramą, o tais atvejais, kai parama ar jos dalis iki einamųjų gruodžio 31 d. valdos valdytojui jau išmokėta, jis privalo paramą grąžinti.

**VI SKYRIUS**

**ATSAKOMYBĖ**

1. Už paraiškoje ir patikros vietoje metu pateiktos informacijos teisingumą atsako ją pateikę pareiškėjai.
2. Už paukščių ir/ar kiaulių perskaičiavimą į SG kiekvienam pareiškėjui pagal atskiras priemonės veiklos sritis ir šių duomenų pateikimą Agentūrai, atsako Centras.
3. Už galutinių paramos sumų apskaičiavimą, paramos pervedimą pareiškėjams ir pervestų lėšų apskaitą atsako Agentūra.
4. Už patikrų vietoje atlikimą ir informacijos pateikimą Centrui pagal su Agentūra suderintus šių funkcijų atlikimo tvarkos aprašus atsako VMVT.
5. Valdų valdytojai, gavę kompensacines išmokas neteisėtai, arba asmenys, prisidėję prie neteisėto išmokų gavimo (sąmoningai patvirtino klaidingus duomenis), atsako teisės aktų nustatyta tvarka.
6. Asmenys, pažeidę šių taisyklių reikalavimus, atsako teisės aktų nustatyta tvarka.
7. Neteisėtai išmokėtos ir (arba) panaudotos paramos lėšos susigrąžinamos Lietuvos Respublikos Vyriausybės 2008 m. vasario 13 d. nutarimo Nr. 137 „Dėl Grąžintinų lėšų, susidariusių įgyvendinant Europos Sąjungos žemės ūkio fondų priemones, administravimo taisyklių patvirtinimo“ nustatyta tvarka.

**VII SKYRIUS**

**bAIGIAMOSIOS NUOSTATOS**

1. Agentūros, Centro, VMVT sprendimai arba veiksmai (neveikimas) gali būti skundžiami Viešojo administravimo įstatymo nustatyta tvarka tam pačiam viešojo administravimo subjektui arba aukštesniam pagal pavaldumą viešojo administravimo subjektui, arba Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka administracinių ginčų komisijai, arba Lietuvos Respublikos administracinių bylų teisenos įstatymo nustatyta tvarka administraciniam teismui per vieną mėnesį nuo jo gavimo dienos.
2. Pasikeitus šiose taisyklėse nurodytiems teisės aktams, tiesiogiai taikomos naujos šių teisės aktų nuostatos.
3. Pasikeitus šioms taisyklėms, nauji reikalavimai taikomi vienodai visiems paramos gavėjams, išskyrus atvejus, kai žemės ūkio ministro įsakyme numatyta kitaip.

–––––––––––––––––––––